CELEX: 22006D0145
Language: sk
Date: 2006-12-08 00:00:00
Title: Rozhodnutie Spoločného výboru EHP č. 145/2006 z  8. decembra 2006 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

29.3.2007   
            
            
               SK
            
            
               Úradný vestník Európskej únie
            
            
               L 89/13
            
         
      ROZHODNUTIE SPOLOČNÉHO VÝBORU EHP
   
   č. 145/2006
   z 8. decembra 2006,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 43/2005 z 11. marca 2005 (1).
            
         
               (2)
            
            
               Smernica Komisie 2006/2/ES zo 6. januára 2006, ktorou sa z dôvodu prispôsobenia technickému pokroku mení a dopĺňa príloha II k smernici Európskeho parlamentu a Rady 96/73/ES o určitých metódach na kvantitatívnu analýzu binárnych zmesí textilných vlákien (2), sa má začleniť do dohody.
            
         
               (3)
            
            
               Smernica Komisie 2006/3/ES z 9. januára 2006, ktorou sa menia a dopĺňajú prílohy I a II k smernici Európskeho parlamentu a Rady 96/74/ES o názvoch textílií na účely prispôsobenia sa technickému pokroku (3), sa má začleniť do dohody,
            
         ROZHODOL TAKTO:
   Článok 1
   Kapitola XI prílohy II k dohode sa mení a dopĺňa takto:
   
               1.
            
            
               V bode 4a (smernica Európskeho parlamentu a Rady 96/73/ES) sa dopĺňa toto:
               „v znení zmien a doplnení:
               
                           —
                        
                        
                           
                              32006 L 0002: smernica Komisie 2006/2/ES zo 6. januára 2006 (Ú. v. EÚ L 5, 10.1.2006, s. 10).“
                        
                     
         
               2.
            
            
               V bode 4b (smernica Európskeho parlamentu a Rady 96/74/ES) sa dopĺňa nasledujúca zarážka:
               
                           „—
                        
                        
                           
                              32006 L 0003: smernica Komisie 2006/3/ES z 9. januára 2006 (Ú. v. EÚ L 5, 10.1.2006, s. 14).“
                        
                     
         Článok 2
   Znenie smerníc 2006/2/ES a 2006/3/ES v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. decembra 2006, pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. decembra 2006
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 198, 28.7.2005, s. 45.
   
      (2)  Ú. v. EÚ L 5, 10.1.2006, s. 10.
   
      (3)  Ú. v. EÚ L 5, 10.1.2006, s. 14.
   
      (4)  Nie sú uvedené žiadne ústavné požiadavky.